**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2020,

**ktorým sa mení a dopĺňa zákon Slovenskej národnej rady č.** **85/2005 Z. z. o politických stranách a politických hnutiach**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 85/2005 Z. z. o politických stranách a politických hnutiach v znení zákona č. 568/2008 Z. z., zákona č. 445/2008 Z. z., zákona č. 266/2010 Z. z., zákona č. 181/2014 Z. z., zákona č. 54/2015 Z. z., zákona č. 181/2014 Z. z., zákona č. 131/2015 Z. z., zákona č. 272/2015 Z. z., zákona č. 375/2015 Z. z., zákona č. 375/2015 Z. z., zákona č. 91/2016 Z. z., zákona č. 125/2016 Z. z., zákona č. 344/2018 Z. z., zákona č. 208/2019 Z. z., zákona č. 395/2019 Z. z., zákona č. 73/2020 Z. z. sa mení a dopĺňa takto:

1. V § 26 ods. 1 sa číslovka „1 %“ nahrádza číslovkou „0,5 %“.
2. V § 28 ods. 1 sa v druhej vete slovo „tridsaťnásobku“ mení na „pätnásťnásobku“.
3. V §28 ods. 1 sa v tretej vete slovo „dvadsaťnásobku“ mení na „desaťnásobku“.
4. Za § 34g sa vkladá § 34h, ktorý vrátane nadpisu znie:

„**§ 34h**

**Prechodné ustanovenie k úpravám účinným od 1. januára 2021**

1. Strana môže vrátiť 50% z príspevkov prijatých v roku 2020 podľa § 26, § 27 a § 28 v VIII. volebnom období do 1. januára 2022. Podrobnosti vrátenia príspevkov podľa prvej vety ustanoví ministerstvo financií.
2. Pre účely vyplácania príspevku na činnosť podľa § 27 sa v VIII. volebnom období použije príspevok za hlasy podľa § 26 vo výške 50 % z príspevku za hlasy vyplateného strane v roku 2020.

**Čl. II**

Tento zákon nadobúda účinnosť 1. januára 2021.